Harena

Ny harena dia izay rehetra manan-danja ara-nofo na ara-tsaina, afaka manome soa na tombony ho an’ny olona iray, vondrona, na firenena iray. Mety ho zavatra ara-materialy izany (toy ny vola, ny tany, ny fananana), na zavatra tsy azo tsapain-tanana (ny fahalalana, ny fahaiza-manao, ny soatoavina).

 Sokajin' ny harena 

 Harena voajanahary 
Ny harena hita mivantana ao amin'ny natiora, tsy noforonin'ny olombelona:

 solitanyhttps://mg.globalvoices.org/2016/06/14/83456/
 loharano
 tany
 akora mineraly
 rano
 hazo
 zavamaniry sy biby

Ireo no fototry ny toekarena amin'ny firenena maro. Raha tsy voakarakara tsara izy ireo dia mety ho lany na ho simba.

 Harena ara-toekarena 
Fananana azo avadika vola na tombontsoa:

 vola
 trano sy tany
 fitaovam-pamokarana
 fananana ara-tsaina

 Harena ara-tsaina sy ara-kolontsaina 
 fahalalana sy fahaiza-manao
 fampianarana
 soatoavina
 zavakanto sy fomban-drazana

Tombony lehibe ho an'ny fiarahamonina sy ny firenena izy ireo na tsy azo refesina amin'ny vola aza.

 Harena sy ny fiarahamonina 
Ny fomba itantanana sy anapariahana ny harena dia manan-danja amin'ny fitovian-jo sy ny fampandrosoana ary ny fahasalamam-bahoaka. Misy ihany koa ny fanavahana eo amin'ny harena ananan'ny olona tsirairay (harena manokana) sy ny harena iombonana (toy ny harena voajanahary na ny fananam-panjakana).

 Eo amin' ny fiteny 

 Fomba fiteny amin'ny hoe harena 
 "Harena an-kibon'ny tany" – akora voajanahary ao anatin' ny tany (volamena, vatosoa, sns)
 "Harena ara-tsaina" – fahendrena, fahalalana
 "Harena voajanahary" – zava-misy ao amin'ny natiora
 "Firenena manan-karena" – firenena manana harena

 Ohabolana malagasy ahitana ny teny hoe "harena" 

 Aleo mahantra arin' ny azy, toy izay manan-karem-boafady.
 Aleo very tsikalakalan-karena, toy izay very tsikalakalam-pihavanana.
 Andevolahy mamahy reniomby, ka mamindra fo, fa samy haren' olona: ny omby "aza mifidy vilona", ny andevo "aza maka ny ratsy".
 Ataovy toy ny tsimpon-tainomby ny filan-karena: na kely azo, na be azo, ataovy an-karona.
 Aza ny voro-damba latsaka no antenain-ko harena.
 Aza tsy tia olona, fa ny olona no harena.
 Boka manankarena, ka ny harena tsy mahaleo ny alahelo.
 Boka mikavina: tsy haingo fa fitahirizan-karena.
 Filan-karena madio, ohatra ny volan' ny mpampivelona.
 Ny hani-bary tsy mba harena.
 Harem-bery foana toy ny menaka ahoso-bato.
 Harena avalan-drano sahala amin' ny vola amidy savony.
 Raha lany harena, lany haingo.
 Izay manana no anak' andriana, fa izay lany harena jiolahy.
 Kamboty be kibo: ny harena lany, ny kibo tsy misy mpananatra.
 Malahelo tia ady, mihaika fahaverezana; manan-karen-tia ady, manely ny efa vory.
 Mirediredy toy ny andrian-dany harena.
 Ny adrisa aza, raha tsy andriana ilika tsy azo, ka mainka fa ny harena.
 Ny harena sahala amin' ny angely ka samy miritika amin' ny ananany.
 Ny harena tahaka ny volon' orona: kely alana maharary, be alana maharary.
 Raha ny hazakazaka no nahazoan-karena, dia nanam-be ny alika. 
 Ranomason-Janahary ny harena: zay ilatsahany mahazo anazy.
 Toy ny terak' omby fahavaratra, ka sady lalao no harena.
 Tsy misy nivavaka niankandrefana, fa samy nianavaratra ihany; fa ny harena mila vintana, ka raha tsy anjara, tsy tonga.

 Loharano